# **REGLEMENT FOR BRUK AV LEASEDE ELLER PRIVATE DATAMASKINER OG SKOLENS IKT-ANLEGG**

## **Hovedtrekk**

* Reglementet gjelder bruk av IKT-ressurser som benyttes på KV og PC / MAC som leases/lånes ut til elevene. Det gjelder bruk av egen maskin, nettverk, utlånte maskiner og programvare.
* Skolens IKT-ressurser skal i hovedsak brukes til å utføre oppgaver knyttet til opplæring
* Som elev plikter du å bruke skolens IKT-anlegg lojalt og ansvarlig. Du må ikke prøve å oppnå ulovlig tilgang til andres IKT-anlegg, data, pro­gram­mer eller søke å få til­gang til andres passord.

## **Regler for databruk**

**1 Generelt**

Elevene har selv ansvaret for datamaskinene som leveres ut. Dersom uforsiktig bruk medfører totalhavari eller større reparasjoner av maskinen må elevene selv (eller foresatte hvis elever er under 18 år) betale reparasjonen eller koste ny datamaskin. Årsakene til havariet fastsettes av leverandør av maskinene. Elevene kan låne maskinene med seg hjem på eget ansvar. Maskiner som blir borte må erstattes av eleven (eller foresatte dersom eleven er under 18 år). Dette gjelder også ved tyveri på skolen, i hjemmet, fra hybler, under reise, osv. som ikke er dekket av forsikringen.

Datamaskinene som leases og alt utstyr knyttet til denne virksomheten er skolens eiendom. Å bruke skolens maskiner, utstyr og nettverk, **er ikke en rett**, *men et til­bud* våre elever får for at skolen skal kunne gi best mulig opplæring. Det forventes at elevene bruker datamaskinene ved lekser og hjemmearbeid.

Eksempel på uforsiktighet kan være søling av brus eller kaffe, ta med maskinen ut i regnet, legge den fra seg på offentlig steder, buss, tog (som fører til tyveri), låne den bort, hardhendt behandling, og lignende. Slike uforsiktigheter kan føre til helt eller delvis erstatningsansvar, og vil i hvert enkelt tilfelle bli vurdert av rektor/dataansvarlig og kontaktlærer i samarbeid med leverandør av datamaskinene.

**2 For at opplæringen skal fungere etter intensjonene gjelder følgende regler for skolens da­­ta­maskiner:**

Det er ikke tillatt –

* å reparere eller forandre på datamaskinen
* å forandre på systemfilene på datamaskinen
* å installere eller laste ned program som gjør maskinen treg eller ubrukelig til skoleformål.
* *Opphavsrettsbrudd -* Du må ikke bruke skolens IKT-ressurser på måter som strider mot opphavsretts­lige forhold. Det­te gjelder spesielt spredning av opphavsretts-beskyttet materiale.
* *Anstendig atferd* - Du må ikke foreta deg handlinger på skolens IKT-ressurser som krenker grenser for sømme­lig­het og anstendig atferd, eller som virker krenkende.
* *Krenkende, usømmelig eller rasistisk adferd* - Vil kunne føre til at eleven mister rettighetene til å bru­ke skolens IKT-ressurser, i tillegg til eventuelt andre sanksjoner.
* å bruke maskinen til hacking av andres datamaskiner eller tilsvarende digitalt utstyr
* *Overskridelse av ytringsfriheten -* Du må ikke via skolens IKT-ressurser framsette trusler og hets, utøve mobbing eller opp­tre på rasistisk vis.

**3 Dette må du vite..**

Skolen reinstallerer elevdatamaskinene etter behov. Det er helt og holdent **elevens ansvar** å ta sikkerhetskopi av eget arbeid og kjøre back-up jevnlig for å bevare sine data. Reinstallering avtales med den enkelte elev. Mistanke om ureglementert bruk av datamaskinen kan føre til uvarslet kontroll.

Datamaskinene må ikke brukes i sammen med mat og drikke. Hver enkelt elev er selv ansvarlig for at datamaskinen ikke blir ødelagt og må selv (eller foresatte) erstatte skader som skyldes uaktsomhet.

1. **Regler for håndtering av skolens nettverk**

Det er ikke tillatt:

1. å prøve å få tilgang til nettverksressurser som man ikke har rettigheter til
2. å skjule sin identitet på nettet (Ved å bytte mac adresse eller lignende)
3. å skjule datamaskinens identitet på nettet
4. å forstyrre, avbryte eller skade kommunikasjonen på nettet
5. å prøve å ta seg inn på områder som man ikke har rett til
6. **Regler for arbeid med eksterne nettressurser (Internett og epost)**Du må tenke på at du:

* ikke skader deg selv, medelever eller skolens omdømme
* følger de etiske regler som finnes for kommunikasjon på internett

**6 Bruk av privat PC eller MAC.**Private datamaskiner er underlagt de samme regler når de brukes på skolen, som skolens egne.

**7 Forsikring**i leasingavtalen med Pippin/ Brage Finans er det en forsikringsordning som dekker MAC-maskinen. Egenandelen er på kr 1000,- Ønsker elevene en forsikring med lavere egenandel og utvidet dekning må de tegne dette selv. Innboforsikring eller reiseforsikring kan i noen forsikringsselskaper dekke tap av datamaskinen. Elever/foresatte må selv sjekke hvilke forsikringsordninger de har. Egenandelen må betales av elever/foresatte selv.

**8 Utkjøp (elever som slutter skolen før endt 3-årig løp).**Dersom elever slutter eller bytter skole før utdanningen er fullført (3 år MDD, STSP eller 1 år Påbygg) må eleven/foresatte betale ut gjenstående leasingavtale. Antall mnd totalt for 3-årig studium er 31 mnd og for 1-årig studium 11 mnd. Gjenstående antall måneder + 1 mnd ekstra (pga. Skatteregler) regnes ut og vårt regnskapsbyrå sender da faktura på dette beløpet. \* Regner 10 mnd betaling pr år.

**9 Utkjøp (elever som er ferdige etter 3 års skolegang)**  
Elever som avslutter skolegangen etter fullført vg3 (når de har betalt på leasingavtalen i tre år) får tilbud om å kjøpe ut maskinene ved å betale en mnd ekstra, eller de kan levere datamaskinen tilbake til skolen.

**10 Leasingavtalen**Leasingavtalen er tegnet via MAC-leverandør **Pippin i Kristiansand i selskapet Brage Finans AS.**

Betaling skjer via månedlig fakturering av elevkontingent (leasing inkludert). \* Regner 10 mnd betaling pr år.

**11 Aksept og underskrift**Jeg har lest og godtatt reglene, og binder meg til å betale leasingavtalen på kr 450 i skoleårets 10 mnd. Som er inkludert i skolens elevkontingent.

Elev:

Sted Dato (underskrift)

Foresatte:

Sted Dato (underskrift)

\* Foresatte må skrive under dersom eleven er under 18 år.